Ur skol hollchouezelek ha 9 milion evit an tele A-fed yezh, en deus ar gouarnamant nevez santimant da ziorren kalz ar chelenn gouezeleg hag e gouezeleg. Ar skol gentañ ma vez kelennet e gouezeleg penn-da-benn, eus ar skol-vamm betek ar chlas termen, a zo bet digoret e Glasgow, neus ket pell zo. « War ar stern ganeomp ivez ez eus ur chadenn-dele hollchouezelek hag a vo roet lañs dezhi e miz Meurzh 2008 hag a chello bezañ resevet dre loarell, dre fun ha dre ar Genrouedad, evit netra. 9 milion a lurioù saoz (13,140 milion x80) hon eus postet er raktres-se. » A-bouez-bras eo ar chleweled evit an Itron Fabiani : « Dindan galloud Westminster emañ an dachenn-se choazh met spi hon eus e vo krouet gant ar BBC ur chadenn emren evit Bro-Skos. Evit-se e vo ret deomp stourm kreñv war dachenn ar politik, evel mhon doa graet evit ma vefe lakaet war-wel Istor ha sevenadur Bro-Skos e programmoù kelenn ar skolioù kentañ hag eil derez. »